Subject: Ettepanek päästeala noorteringi käivitamiseks Kullamaa piirkonnas Läänemaal
From: "Mari Must" <[email-masked]>
To: Päästeamet <[email-masked]>
Date: Tue, 3 Mar 2026 10:02:03 +0200

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Tere!
Pöördun Teie poole ettepanekuga algatada Kullamaa piirkonnas päästeala
noorteringi tegevus alates oktoobrist (kuni maini). Soov on pakkuda
kohalikele noortele võimalust tutvuda päästevaldkonnaga, omandada esmaseid
ohutusalaseid teadmisi ning arendada vastutustunnet ja
kogukonnateadlikkust.
Kullamaa piirkonnas hetkel päästeala suunitlusega noorteringi ei tegutse,
kuid huvi taolise tegevuse vastu võib olla olemas. Usun, et koostöös
piirkonnale lähima päästekomando või vabatahtlike päästjatega oleks
võimalik luua toimiv ja jätkusuutlik noortering, mis toetab nii noorte
arengut kui ka päästevaldkonna järelkasvu.
Hea näitena võib tuua Märjamaa piirkonna, kus noortekeskuse ja
päästekomando vahetu lähedus on loonud head võimalused praktiliseks
koostööks ning noorte otseseks kokkupuuteks päästetöö igapäevase sisuga.
Sarnast koostöömudelit võiks kaaluda ka Kullamaa piirkonnas Läänemaal,
arvestades kohalikke võimalusi.
Palun Teie seisukohta järgmistes küsimustes:

*

	millistel tingimustel ja millise protsessi alusel oleks võimalik
päästeala noorteringi käivitada;
*

	kas ning kuidas saaks kaasata lähimat päästekomandot või
vabatahtlikke päästjaid;
*

	millist metoodilist või korralduslikku tuge Päästeamet sellise
algatuse puhul pakub.

Teie tagasisidet oodates

Lugupidamisega
Mari Must
Kullamaa noortekeskus